पाएं अपने शहर की ताज़ा ख़बरें और फ्री ई-पेपरडाउनलोड करें
इंदौर। घोड़ी और बग्घियों पर सवार दूल्हे-दुल्हन... बैंड-बाजों की धुन पर झूमते बराती। 'खुशियोंÓ की यह बरात जहां से भी निकली, लोग निहारते रहे। जगह-जगह स्वागत किया गया।
यह नजारा था अग्रवाल समाज के सामूहिक विवाह चल समारोह का। मंगलवार को समाज के 13 जोड़ों का विवाह अग्रसेन चौराहा स्थित कच्छ पाटीदार धर्मशाला में हुआ। इस मौके पर अग्रसेन भवन स्नेहनगर से शोभायात्रा निकाली गई। तोरण की रस्म कच्छ पाटीदार धर्मशाला पर हुई।
13 पंडितों ने 13 मंडपों में इन युगलों के विधि-विधान के साथ विवाह कराए। प्रत्येक युगल को गृहस्थी का सामान भेंट किया गया। इस मौके पर अतिथियों ने कहा- सामूहिक विवाह और परिणय सम्मेलन जैसे आयोजन वक्त की मांग बन गए हैं।
फिजूलखर्ची, वैभव प्रदर्शन की होड़ एवं अन्य कुरीतियों के उन्मूलन में सामूहिक परिणय समारोह मील के पत्थर साबित हो रहे हैं। यह जानकारी संयोजक राजेश कुंजीलाल गोयल ने दी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn